CELEX: 32008R0156
Language: hu
Date: 2008-02-21 00:00:00
Title: A Bizottság 156/2008/EK rendelete ( 2008. február 21.) a 109/2007/EK rendeletnek a monenzin-nátrium (Coxidin) takarmányadalék minimális tartalma tekintetében történő módosításáról (EGT-vonatkozású szöveg)

22.2.2008   
            
            
               HU
            
            
               Az Európai Unió Hivatalos Lapja
            
            
               L 48/14
            
         
      A BIZOTTSÁG 156/2008/EK RENDELETE
   
   (2008. február 21.)
   a 109/2007/EK rendeletnek a monenzin-nátrium (Coxidin) takarmányadalék minimális tartalma tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               A monenzin-nátrium (Coxidin) adalékot az 1831/2003/EK rendelettel összhangban bizonyos feltételek mellett engedélyezték. Ezen adalék brojlercsirkéknél és pulykáknál történő használatát a 109/2007/EK (2) bizottsági rendelet tíz évre engedélyezte, a forgalomba hozatali engedélyt az engedély jogosultjához kötve.
            
         
               (2)
            
            
               Az 1831/2003/EK rendelet lehetővé teszi, hogy az adalék engedélyezését az engedély jogosultjának kérésére és az Európai Élelmiszer-biztonsági Hatóság (a továbbiakban: hatóság) véleményét követően módosítsák.
            
         
               (3)
            
            
               A monenzin-nátrium (Coxidin) takarmányadalék engedélyének jogosultja kérelmet nyújtott be, amelyben azt javasolta, hogy az engedély feltételeit az adalék minimális tartalmának a pulykáknál történő felhasználás esetében való csökkentése által módosítsák.
            
         
               (4)
            
            
               A hatóság 2007. szeptember 18-án elfogadott véleményében (3) azt javasolta, hogy a pulykák esetében az összetett takarmány kilogrammjában található adalék minimális tartalmát 90 mg-ról 60 mg-ra csökkentsék, mivel ez a mennyiség hatékonynak tekinthető a baromfikokcidiózis leküzdéséhez.
            
         
               (5)
            
            
               A 109/2007/EK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 109/2007/EK rendelet mellékletének helyébe e rendelet melléklete lép.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. február 21-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 31., 2007.2.6., 6. o.
   
      (3)  A takarmányban használt adalékanyagokkal és termékekkel vagy anyagokkal foglalkozó tudományos testületnek a pulykák takarmányadalékaként használt 25 %-os Coxidin (monenzin-nátrium) hatásosságáról szóló véleménye. Elfogadva: 2007. szeptember 18-án. The EFSA Journal (2007) 545., 1–13. o.
   
      MELLÉKLET
      
         
            „MELLÉKLET
            
                        Az adalék azonosítószáma
                     
                     
                        Az engedély jogosultjának neve
                     
                     
                        Adalék
                        (kereskedelmi név)
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Felső korhatár
                     
                     
                        Minimális tartalom
                     
                     
                        Maximális tartalom
                     
                     
                        További rendelkezések
                     
                     
                        Az engedély lejárta
                     
                     
                        Ideiglenes maximális maradékanyaghatárértékek a vonatkozó, állati eredetű takarmányban
                     
                  
                        mg hatóanyag/kg a 12 %-os nedvességtartalmú teljes értékű takarmányban
                     
                  
                        Kokcidiosztatikumok és hisztomonosztatikumok
                     
                  
                        5 1 701
                     
                     
                        Huvepharma
                        NV Belgium
                     
                     
                        Monenzin-nátrium
                        (Coxidin)
                     
                     
                        
                                     
                                 
                                 
                                    Hatóanyag:
                                    C36H61O11Na
                                    A Streptomyces cinnamonnensis, 28682, LMG S-19095 által termelt poliéter monokarboxilsav nátriumsója, por formában.
                                 
                              
                                     
                                 
                                 
                                    Hatóanyag-összetétel:
                                    
                                                 
                                             
                                             
                                                Monenzin A: legalább 90 %
                                             
                                          
                                                 
                                             
                                             
                                                Monenzin A + B: legalább 95 %
                                             
                                          
                                                 
                                             
                                             
                                                Monenzin C: 0,2–0,3 %
                                             
                                          
                              
                                     
                                 
                                 
                                    Az adalék összetétele:
                                    
                                                 
                                             
                                             
                                                A monenzin-nátrium technikai hatóanyag az alábbi monenzin-aktivitásnak felel meg: 25 %
                                             
                                          
                                                 
                                             
                                             
                                                Perlit: 15–20 %
                                             
                                          
                                                 
                                             
                                             
                                                Búzakorpa: 55–60 %
                                             
                                          
                              
                                     
                                 
                                 
                                    Analitikai módszer (1)
                                    
                                    A hatóanyag meghatározására szolgáló módszer: nagyhatékonyságú folyadék-kromatográfia (HPLC) származékképző derivatizációval és UV kimutatással (λ = 520 nm).
                                 
                              
                     
                        Brojlercsirke
                     
                     
                        —
                     
                     
                        100
                     
                     
                        125
                     
                     
                        
                                    1.
                                 
                                 
                                    Használata a vágást megelőző legalább 3 napon belül tilos.
                                 
                              
                                    2.
                                 
                                 
                                    Az adalék előkeverék formájában belekeverhető az összetett takarmányba.
                                 
                              
                                    3.
                                 
                                 
                                    A monenzin-nátrium maximálisan engedélyezett mennyisége a kiegészítő takarmányokban:
                                    
                                                —
                                             
                                             
                                                625 mg/kg brojlercsirkék esetében,
                                             
                                          
                                                —
                                             
                                             
                                                500 mg/kg pulykák esetében.
                                             
                                          
                              
                                    4.
                                 
                                 
                                    A monenzin-nátriumot tilos egyéb kokcidiosztatikumokkal keverni.
                                 
                              
                                    5.
                                 
                                 
                                    A használati utasításban fel kell tüntetni:
                                    »Lovakra veszélyes. Ez a takarmány ionofort tartalmaz: kerülje a tiamulinnal való egyidejű alkalmazását és kísérje figyelemmel a más gyógyászati anyagokkal való egyidejű alkalmazásának esetleges hátrányos következményeit.«
                                 
                              
                                    6.
                                 
                                 
                                    Megfelelő védőruházat, kesztyű és arcvédő vagy védőszemüveg viselése kötelező. Ha a szellőzés elégtelen, megfelelő légzőkészüléket kell használni.
                                 
                              
                     
                        2017.2.6.
                     
                     
                        25 μg monenzin-nátrium/kg nedves bőr + zsír.
                        8 μg monenzin-nátrium/kg nedves máj, vese + izom.
                     
                  
                        Pulyka
                     
                     
                        16 hét
                     
                     
                        60
                     
                     
                        100
                     
                  
      
      
         (1)  Az analitikai módszerek részletes leírása a közösségi referencialaboratórium alábbi honlapján található: www.irmm.jrc.be/crl-feed-additives”